Diari Oficial de la Generalitat Valenciana


Sumari del DOGV 9710, del 24-10-2023 (2023/10752)

Anunci de l'aprovació de l'informe ambiental i territorial estratègic, de la modificació puntual PGOU-82 en l'àmbit de cala Advocat.
------------------------------------------------------------------------------------------------------------------------------------

### Dades del document

Número de DOGV
:   9710

Data del DOGV
:   24-10-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10876


Data del document
:   17-05-2023

Organisme emissor
:   Ajuntament de Benissa

Tipus de document
:   Anunci

Descriptors 

:   * pla d'urbanisme
    * administració local

Anunci de l'aprovació de l'informe ambiental i territorial estratègic, de la modificació puntual PGOU-82 en l'àmbit de cala Advocat. [2023/10626]  
De conformitat amb l'article 53.7 del text refós de la Llei d'ordenació del territori, urbanisme i paisatge (TRLOTUP), aprovat per Decret legislatiu 1/2021, del Consell, es publica en el Diari Oficial de la Generalitat Valenciana, l'informe ambiental i territorial estratègic següent:  
  
  
«Exp.: 1984/2023.  
Assumpte: IATE de la modificació puntual del PGOU-82 en l'àmbit de cala Advocat.  
Procediment: simplificat.  
Informe ambiental i territorial estratègic (IATE)  
L'Òrgan Ambiental de l'Ajuntament de Benissa, en sessió celebrada el 15 de maig de 2023, va adoptar per unanimitat l'acord següent:  
  
«Proposta d'informe ambiental i territorial estratègic (IATE) de la modificació puntual del PGOU-82 en l'àmbit de cala Advocat (exp. 1984/2023).  
En data 15 de maig de 2023, s'ha dictat provisió de l'Alcaldia Presidència, per a la tramitació de la «Modificació puntual del PGOU-82 en cala Advocat», que ordena a l'Òrgan Ambiental que realitze el procediment d'avaluació ambiental i territorial estratègic, que incorpora com a annex el seu document inicial estratègic.  
Sobre aquest tema consta en l'expedient informe tècnic emés per l'arquitecte municipal de data 15 de maig de 2023.  
La modificació proposada opera únicament sobre elements viaris de l'ordenació detallada. El seu objecte és el següent:  
a) Segons el planejament vigent, l'accés a l'àmbit de cala Advocat des de l'av. de la Marina (CV-746) es realitza des de tres vials: c/ de l'Emperador, c/ del Gavilà i un vial pendent d'execució que connecta amb l'av. de la Marina en el costat oposat al c/ de l'Oronella.  
Per conseqüent, la modificació augmenta la reserva de sòl viari en aquesta intersecció a fi que aquesta es realitze en les condicions de seguretat millorades; eventualment, una glorieta.  
b) S'augmenta la capacitat d'aparcament públic creant noves zones adjacents a la ja existent, i se suprimeix l'aparcament actual en la mateixa cala Advocat.  
c) Es modifica el traçat actual del vial pendent d'execució, per a redirigir-lo cap a la seua connexió amb el c/ del Gavilà (en comptes del c/ de l'Emperador), amb la qual cosa es millora l'accessibilitat a la zona d'aparcament existent i a les noves que es creen.  
d) Es crea un nou vial, coincident amb l'accés actualment existent, per a permetre l'accessibilitat en la zona afectada per la modificació de traçat descrita en el punt precedent.  
e) S'acurta el traçat actual del vial c/ del Gavilà perquè quede fora del domini públic maritimoterrestre, d'acord amb l'objectiu de renaturalitzar i convertir en zona de vianants aquest espai.  
Respecte dels objectius citats, es realitzen les consideracions següents:  
a) L'augment de la reserva de sòl dotacional al costat de l'av. la Marina (CV-746) no suposa afecció cap a l'administració provincial titular d'aquesta via de comunicació.  
En canvi, sí que ho serà l'actuació concreta que l'Ajuntament pretenga executar en aquesta zona, actuació que requerirà l'autorització expressa de la Diputació d'Alacant.  
b) La previsió del planejament que consisteix a acurtar el traçat d'un vial de trànsit rodat perquè se situe fora del domini públic maritimoterrestre, tampoc suposa afecció a les competències de l'administració titular d'aquest bé.  
Per tant, l'informe ambiental i territorial estratègic no requereix la sol·licitud d'informe a administracions sectorials per considerar que, atés l'àmbit i naturalesa de la modificació proposada, l'única administració afectada és el propi Ajuntament de Benissa.  
En aquest informe es constata que la modificació proposada no presenta afeccions sobre el medi ambient, ja que únicament afecta vials de l'ordenació detallada en sòl classificat com a urbà en el terme municipal de Benissa. Addicionalment, segons consta en l'informe tècnic referit amb anterioritat, ha de considerar-se que tindrà un efecte positiu en el medi ambient perquè se suprimeix del front costaner un aparcament i un vial de trànsit rodat.  
L'òrgan competent per a realitzar l'avaluació ambiental i territorial estratègica de l'expedient que afecta únicament l'ordenació detallada en sòl urbà, segons l'atribució de competències en aquesta matèria atorgada als ajuntaments pel TRLOTUP en l'article 49.2, serà l'Òrgan Ambiental municipal. En conseqüència, els òrgans intervinents en el present procediment d'avaluació ambiental i territorial estratègica són els següents:  
a) Òrgan promotor: Alcaldia Presidència.  
b) Òrgan substantiu: Ple de l'Ajuntament.  
c) Òrgan ambiental: Òrgan Ambiental Municipal.  
Per tot això, l'Òrgan Ambiental Municipal adopta l'acord següent:  
  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU-82 en l'àmbit de cala Advocat, per no tindre efectes significatius sobre el medi ambient, i pertoca continuar la tramitació de la modificació puntual del Pla general d'acord amb la seua normativa sectorial.  
  
Segon  
Ordenar la publicació de la present resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, i deixar constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del document avaluat en el termini màxim de quatre anys des de la seua publicació.  
  
Aquest acord no és susceptible de cap recurs per considerar-se acte de tràmit, sense perjudici dels recursos que, si és el cas, pertoquen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Benissa, 17 de maig de 2023.- L'alcalde: Arturo Poquet Ribes.